section_heading: Arctic Monkeys
paragraph_text: Turner je pohađao srednju školu Stocksbridge zajedno s Andyjem Nicholsonom i Mattom Heldersom, te je 2002. zajedno sa svojim susjedom Jamiejem Cookom osnovao sastav Arctic Monkeys. Isprva su nastupali u lokalnim barovima. Turnera su živcirali sastavi koji su prodavali svoje demosnimke na koncertima, stoga je počeo na svojim nastupima dijeliti besplatne snimke obožavateljima. Kao glavni gitarist i pjevač te tekstopisac Arctic Monkeysa često je uspoređivan s Noelom Gallagherom iz sastava Oasis.